Komission asetus (EY) N:o 586/2001, annettu 26 päivänä maaliskuuta 2001, lyhyen aikavälin tilastoista annetun neuvoston asetuksen (EY) N:o 1165/98 täytäntöönpanosta teollisuuden koontiryhmien määritelmän osalta



Virallinen lehti nro L 086 , 27/03/2001 s. 0011 - 0014



Komission asetus (EY) N:o 586/2001, annettu 26 päivänä maaliskuuta 2001, lyhyen aikavälin tilastoista annetun neuvoston asetuksen (EY) N:o 1165/98 täytäntöönpanosta teollisuuden koontiryhmien määritelmän osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lyhyen aikavälin tilastoista 19 päivänä toukokuuta 1998 annetun neuvoston asetuksen (EY) N:o 1165/98(1) ja erityisesti sen 3 artiklan ja 17 artiklan c kohdan, sekä katsoo seuraavaa: (1) Asetuksella (EY) N:o 1165/98 luotiin yleiset puitteet yritysten suhdanteita koskeville yhteisön lyhyen aikavälin tilastoille. (2) Asetuksen (EY) N:o 1165/98 3 artiklan ja 17 artiklan c kohdan mukaisesti tarvitaan täytäntöönpanotoimenpiteitä, jotka koskevat teollisuuden koontiryhmien määrittelyä. (3) Teolisuuden koontiryhmän määritelmä perustuu Euroopan yhteisön tilastollisesta toimialaluokituksesta (NACE rev. 1) annettuun neuvoston asetukseen (ETY) N:o 3037/90(2), sellaisena kuin se on viimeksi muutettuna komission asetuksella (EY) N:o 761/93(3). Määritelmässä käytetään toimialaluokituksen kolminumerotasoa teollisuuden koontiryhmien erottamiseen. (4) Tässä asetuksessa säädetyt toimenpiteet ovat neuvoston päätöksellä 89/382/ETY, Euratom(4) perustetun tilasto-ohjelmakomitean lausunnon mukaiset, ON ANTANUT TÄMÄN ASETUKSEN: 1 artikla Teollisuuden koontiryhmien määritelmä NACE rev. 1 -luokituksen kolminumerotason suhde teollisuuden koontiryhmiin määritellään tämän päätöksen liitteessä. 2 artikla Tilanne, jossa NACE rev. 1:n kolminumerotason tietoja ei ole saatavilla Niissä jäsenvaltioissa, joissa asetuksen (EY) N:o 1165/98 soveltamisalaan kuuluvia tietoja ei lasketa NACE rev. 1:n kolminumerotason tarkkuudella, voidaan laskea kansalliset painot kaksinumerotason sisällä, jotta kaksinumerotason tiedot voidaan jaotella kolminumerotasolle. Niiden jäsenvaltioiden, joissa teollisuuden koontiryhmiin jaottelu tehdään osittain tai kokonaan NACE rev. 1:n kaksinumerotason perusteella, on ilmoitettava Eurostatille painot, joita käytetään jaoteltaessa tietoja NACE rev. 1:n kolminumerotasolle. 3 artikla Määritelmien täytäntöönpano Jäsenvaltioiden on sovellettava liitteessä annettuja määritelmiä asetuksen (EY) N:o 1165/98 mukaisesti toimitettaviin tilastotietoihin viimeistään kolmen kuukauden kuluttua tämän asetuksen voimaantulosta; soveltaessaan liitteessä annettuja määritelmiä jäsenvaltioiden on toteutettava tarvittavat toimenpiteet, joilla varmistetaan, että nykyiset asetuksen (EY) N:o 1165/98 piiriin kuuluvat tiedot tarkistetaan laskemalla ne uudestaan tai estimoimalla ne, jotta annettujen määritelmien mukaiset vaatimukset täytetään. 4 artikla Tiedot määritelmien mukaisuudesta Kunkin jäsenvaltion on pyynnöstä toimitettava komissiolle kaikki asiaan vaikuttavat tiedot, jotka koskevat kyseisen jäsenvaltion tietojen ja liitteessä annettujen määritelmien vastaavuutta. 5 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä maaliskuuta 2001. Komission puolesta Pedro Solbes Mira Komission jäsen (1) EYVL L 162, 5.6.1998, s. 1. (2) EYVL L 293, 24.10.1990, s. 1. (3) EYVL L 83, 3.4.1993, s. 1. (4) EYVL L 181, 28.6.1989, s. 47. LIITE NACE-LUOKKIEN JA KOONTIRYHMÄLUOKKIEN VASTAAVUUS >TAULUKON PAIKKA>